作者:喬吉
標題:李太白匹配金錢記・鬥鵪鶉
內容:掃愁帚掃不了我鬱情懷，釣詩鉤釣不了我這風流的症候。(王府尹雲)飛卿，省可裡推辭，且飲一杯咱。(正末唱)小生也不敢推辭，(王府尹雲)先生，好共歹再飲一杯。(正末唱)我則索勉強、勉強的到口。(王府尹雲)此酒能消心間鬱悶，解散客旅春愁。(正末唱)怕不待酒醉春風敬客愁，(帶雲)你怎知我這愁呵，(唱)似長江淹淹的不斷流。(王府尹雲)先生不飲酒，敢思鄉麼？(正末唱)小生也不為思鄉。(王府尹雲)既不為思鄉，你莫不害酒麼？(正末唱)小生也非乾的這病酒。